**Közhasznúsági jelentés a Kossuth Általános Sport Alapítvány számviteli beszámolójához 2017.**

A Kossuth Általános Sport Alapítvány (4024 Debrecen, Kossuth u. 33.) 1995. május 2-án alakult közérdekű célra, határozatlan időre, 50.000 Ft alapítói vagyonnal.

Az alapítványt 1998. június 8.-án közhasznú szervezetté minősítették.

Az alapítvány kezelője a 3 tagú kuratórium, amely évente legalább egyszer ülésezik.

A kuratórium hagyja jóvá az éves beszámolót és a közhasznúsági jelentést.

Az alapítvány egyszeres könyvvitelt vezet és a 224/2000. (XII.19.) Korm. rendelet szerint közhasznú egyszerűsített beszámolót készít.

1.Az alapítvány közhasznú tevékenysége

Az alapítvány célja:

-Az iskolai tanulók harmonikus testi, szellemi fejlődésének támogatása.

-Sporteszköz, tábori felszerelések vásárlása.

-Szervező tanárok költségeihez való hozzájárulás.

-Szabadidős programok támogatása.

Az alapítvány vállalkozási és befektetési tevékenységet nem végez.

2. Az alapítványi vagyon felhasználása 2017-ben:

A 2018. évre vonatkozó számviteli beszámoló eredmény levezetése 222 e Ft bevételt és 602 e Ft ráfordítást tartalmaz, így a 2017.év eredménye 380 e Ft veszteség.

A bevételek összetétele: 208 e Ft támogatás a SZJA 1%-ából, 14 e Ft pénzügyi művelet. A 602 e Ft közérdekű kötelezettségvállalás tartalmaz 189 e Ft tábori és erdei iskolai támogatást, 289 e Ft szállítási költséget és diákolimpia támogatást, 70 e Ft üzletviteli támogatást, 42 e Ft rendezvényszervezést, 12 e Ft egyéb támogatást.

Az egyszerűsített beszámoló mérlege befektetett eszközöket 0 e Ft értékben tartalmaz, a forgóeszközök 4041 e Ft-os összege csak pénzeszközökből áll. Az eszközök összértéke 4041 e Ft. A források összértéke is természetesen 4041 e Ft, ami 4041 e Ft saját tőke, 50 e Ft jegyzett tőkéből, a 2017. évi közhasznú tevékenységből származó 208 e Ft-os eredményből és 4371 e Ft tőkeváltozásból áll. 3. Cél szerint nyújtott támogatások A vagyon felhasználásánál felsorolt ráfordítások mindegyike az alapítványi cél szerinti juttatásnak minősül. 4. Költségvetési támogatások Az alapítvány 2017-ben az SZJA 1 %-os felajánlásából származó költségvetési támogatásban részesült.

A támogatás összege 2017-ben 207.784Ft volt, átutalása 2017.09.25-én, és 2018.12.06-án történt meg. A támogatás felhasználása a 2017-es évben megtörtént. A támogatás felhasználása során az alábbi kifizetések történtek meg: - szállítási költség: 45.000 Ft, - előző évi támogatás: 41.881Ft, - táborozás: 120.903 Ft.

Az alapítvány 2017-ben vezető tisztségviselőinek juttatásokat nem nyújtott, alkalmazottat nem foglalkoztatott, vállalkozási tevékenységet nem végzett. A 2017. évben az alapítvány közhasznú tevékenysége sport tevékenységek, tanulmányi kirándulások, erdei iskolák, táborozások támogatásából állt. Jelen közhasznúsági jelentésnek része a számviteli beszámoló.

|  |  |
| --- | --- |
| **Bevétel megnevezése** | **Bevétel összege** |
| Adó 1%-a | 201.199 Ft |
| Adó 1%-a | 6.585 Ft |
| Pénzügyi művelet, kamat | 14.000 Ft |
| **Összesen:** | **221.784 Ft** |

|  |  |
| --- | --- |
| **Kiadás megnevezése** | **Kiadás összege** |
| Vándortábor | 44.950 Ft |
| Belépőjegy | 30.925 Ft |
| Üzletviteli támogatás | 70.000 Ft |
| Erdei iskola | 113.577 Ft |
| Gyereknap | 41.150 Ft |
| Sportverseny ajándék | 1.548 Ft |
| Utazási támogatás | 288.498 Ft |
| Egyéb (papír, stb.) | 11.497 Ft |
| **Összesen:** | **602.145 Ft** |

Debrecen, 2018. február 26.

az alapítvány képviselő